Boekresensie: Koerant | KragDag Gemeenskap
Uitgewer: De Novo Uitgewers, Langebaan
Van Deventer noem spesiaal ook die onmiskenbare (en dikwels onderskatte) rol van die koerantverkoper. "Die rekord vir 'n lang "dienstermyn" is iets soos sewe jaar. Dit word gehou deur ene Louis Slump. Hy het alles mooi opgeteken en sy "loopbaansyfers" is indrukwekkend: in die sewe jaar het hy 15 288 km (sic) op sy fiets agter 82 intekenare aangery" (p. 18). Hy gesels oor foto's wat saak maak, bv. "Een van die ikoniese foto's in Volksblad se argiewe is deur hooffotograaf Lappies Labuschagne geneem toe 'n kwaai bul 'n kollega, verslaggewer Jan Lombaard, skraap" (p. 20). Koerant is vol nostalgie, staaltjies, bekende en nie so bekende name – dit wat die voorblaaie gehaal het én dit wat agter die skerms gebeur het. Dit is sonder twyfel 'n skatkis van herinneringe en anekdotes wat verlore sou wees vir die nageslag sou Van Deventer nie die tyd geneem het om dit te boekstaaf nie. Tussen die bladsye van hierdie boek is dekades se onthou vasgevang en ook die passie wat 'n merkwaardige man vir sy taal en nuuswaardige gebeure het.
Skaf Koerant gerus hier aan in enige van drie verskillende formate.
Hennie van DeventerKoerantkoerantleeskoerantstoriesnuuswaardige gebeure
Huldeblyk aan Professor Lötz Strauss
4 kinderboeke met hart vir Kersfees